CELEX: C2004/201/46
Language: da
Date: 2004-08-07 00:00:00
Title: Sag T-207/04: Sag anlagt den 4. juni 2004 af Den Italienske Republik mod Kommissionen for De Europæiske Fællesskaber

7.8.2004   
            
            
               DA
            
            
               Den Europæiske Unions Tidende
            
            
               C 201/23
            
         Sag anlagt den 4. juni 2004 af Den Italienske Republik mod Kommissionen for De Europæiske Fællesskaber
   (Sag T-207/04)
   (2004/C 201/46)
   Processprog: italiensk
   Ved De Europæiske Fællesskabers Ret i Første Instans er der den 4. juni 2004 anlagt sag mod Kommissionen for De Europæiske Fællesskaber af Den Italienske Republik ved avvocato dello Stato Antonio Cingolo.
   Sagsøgeren har nedlagt følgende påstande:
   
               —
            
            
               Annullation af Kommissionens note nr. E2/LP D(2004) 712 af 25. marts 2004, modtaget den 26. marts 2004, hvorved Kommissionen, Generaldirektoratet for Regionalpolitik, meddelte en beslutning, hvorefter beløb til betaling af de omhandlede forskud (forskud betalt inden for rammerne af støtteordninger til ethvert program inden for mål 1 og 2) klart skulle fremgå af de fremtidige betalingsangivelser, i henhold til bestemmelserne i skrivelse fra kommissær Barnier, samt af samtlige foranstaltninger, der har tilknytning til eller ligger til grund for den anfægtede retsakt.
            
         
               —
            
            
               Subsidiært og for så vidt som der er behov herfor, annulleres Kommissionens forordning (EF) nr. 448/2004 af 10. marts 2004 om ændring af forordning (EF) nr. 1685/2000 om fastsættelse af gennemførelsesbestemmelser til Rådets forordning (EF) nr. 1260/1999 for så vidt angår støtteberettigede udgifter i forbindelse med foranstaltninger medfinansieret af strukturfondene.
            
         
               —
            
            
               Under alle omstændigheder annulleres samtlige foranstaltninger, der har tilknytning til eller ligger til grund for de anfægtede retsakter.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger
            
         Søgsmålsgrunde og væsentligste argumenter:
   Den Italienske Republik har ved De Europæiske Fællesskabers Ret i Første Instans anfægtet Kommissionens note af 25. marts 2004, nr. E2/LP D(2004) 712, vedrørende betaling af forskud inden for rammerne af FUP-støtteordningen (flerårige udviklingsprogrammer) (forskning, teknologisk udvikling og højere uddannelse), samt for så vidt som der er behov herfor forordning (EF) nr. 448/2004 af 10. marts 2004 (1) for så vidt angår støtteberettigede udgifter i forbindelse med anvendelse af strukturfondene.
   Til støtte for påstanden vedrørende noten af 25. marts 2004 har sagsøgeren anført følgende:
   
               —
            
            
               der foreligger væsentlige formelle mangler, idet der ikke er givet nogen begrundelse, og idet den retsakt, der er genstand for sagen, er vedtaget uden nogen retlig hjemmel, uden at proceduren fastlagt i sagsøgtes forretningsorden er overholdt
            
         
               —
            
            
               tilsidesættelse af artikel 9 i Kommissionens forordning (EF) nr. 438/2001 (2), idet de heri anførte regnskabsbestemmelser ikke er overholdt
            
         
               —
            
            
               tilsidesættelse af artikel 32 i grundforordningen (3) og i Kommissionens forordning nr. 448/2004, som i forbindelse med betaling af forskud alene stiller krav om dokumentation for at staten, »den endelige modtager«, har betalt de hertil svarende beløb til investeringernes endelige modtagere
            
         
               —
            
            
               tilsidesættelse af forordning nr. 448/2004 for så vidt angår såvel tilsidesættelse af ligebehandlingsprincippet som retssikkerhedsprincippet, samt på grund af selvmodsigelser i begrundelsen for den anfægtede note.
            
         For så vidt angår forordning nr. 448/2004, har sagsøgeren gjort gældende, at der er sket tilsidesættelse af:
   
               —
            
            
               bestemmelserne om støtteberettigede udgifter fastsat i grundforordningen
            
         
               —
            
            
               bestemmelserne om regnskabskontrol (som ikke stiller de krav, Kommissionen har henvist til)
            
         
               —
            
            
               proportionalitetsprincippet, for så vidt som Kommissionen har stillet krav om dokumentation, der går ud over hvad der er fastsat og hvad der er nødvendigt
            
         
               —
            
            
               princippet om forbud mod tilbagevirkende kraft, for så vidt som forordning nr. 448/2004 indeholder bestemmelser, som har tilbagevirkende kraft, der går mere end 44 måneder tilbage fra dens vedtagelse, hvilket klart er uacceptabelt i lyset af de generelle principper vedrørende fastsættelse af retsakter.
            
         
      (1)  Kommissionens forordning (EF) nr. 448/2004 af 10.3.2004 om ændring af forordning (EF) nr. 1685/2000 om fastsættelse af gennemførelsesbestemmelser til Rådets forordning (EF) nr. 1260/1999 for så vidt angår støtteberettigede udgifter i forbindelse med foranstaltninger medfinansieret af strukturfondene og om tilbagetrækning af forordning (EF) nr. 1145/2003 (EFT L 72 af 11.3.2004, s. 66).
   
      (2)  Kommissionens forordning (EF) nr. 438/2001 af 2.3.2001 om gennemførelsesbestemmelser til Rådets forordning (EF) nr. 1260/1999 for så vidt angår forvaltnings- og kontrolsystemerne for strukturfondenes interventioner (EFT L 63 af 3.3.2001, s. 21).
   
      (3)  Rådets forordning (EF) nr. 1260/1999 af 27.6.1999 om vedtagelse af generelle bestemmelser for strukturfondene (EFT L 161 af 26.6.1999, s. 1).